
A chalumeau, mint méltatlanul elfeledett hangszer és annak repertoárja

Kulcsszavak: Chalumeau; Hangszertörténet; Repertoár
Az utóbbi években elért eredményeim után, idén ismételten úgy döntöttem, hogy benevezek a Tudományos Diákköri Konferenciára. Jelenlegi kutatásom témája egy mára már kihalt és kevesek által ismert hangszer lesz, a chalumeau, mely egy fából készült szimplanádas hangszer. A kutatásommal az lenne a célom, hogy minél több ember megismerje a régmúlt hangszereit, melyeket manapság már kevés alkalommal láthatnak még a szakmabeliek is. A historikus zenét, korhű hangszereken játszó muzsikusok egy igen vékony rétegét képezik a zenész társadalomnak. Kutatásom során be szeretném mutatni a hangszer életét, fejlődését és a ma ismert repertoárt. Tekintettel arra, hogy előadói szekcióban nevezek a dolgozatommal, be fogok mutatni néhány művet, mely chalumeau-ra íródott, vagy azon is jól játszható.



